Oficiālais Vēstnesis L 338 , 05/12/1990 Lpp. 0001 - 0002

Speciālizdevums somu valodā: Nodaļa 3 Sējums 35 Lpp. 0177

Speciālizdevums zviedru valodā: Nodaļa 3 Sējums 35 Lpp. 0177



Padomes Regula (EEK) Nr. 3499/90 (1990. gada 27. novembris), ar ko groza Regulu Nr. 136/66/EEK par eļļas un tauku tirgus kopīgo organizāciju EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 42. un 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā ražošanas atbalstam ar Regulu (EEK) Nr. 136/66/EEK [4] (5. panta 1. punkts), kurā jaunākie grozījumi izdarīti ar Regulu (EEK) Nr. 2902/89 [5], ir ieviesta maksimāli garantēto daudzumu sistēma; tā kā saskaņā ar šo sistēmu, ja tirdzniecības gadam noteiktais daudzums ir pārsniegts, atbalsta vienoto summu samazina; tā kā, lai nodrošinātu labāku tirgus līdzsvaru un ierobežotu izdevumus par olīveļļas realizāciju, šī sistēma būtu jāpaplašina tā, lai tā attiektos uz intervences cenu; tā kā intervences cena tomēr būtu jāsamazina tikai no nākamā tirdzniecības gada; tā kā būtu jānosaka cenas samazinājuma limits; tā kā būtu jāpārskata olīveļļas daudzums, ko ražotāji nedrīkst sasniegt, lai varētu saņemt īpašās priekšrocības sakarā ar to nelielo izmēru; tā kā, lai vājinātu samazināšanās ietekmi uz tirgus cenu, kas var rasties maksimāli garantētā daudzuma pārsniegšanas gadījumā, šiem ražotājiem būtu jānosaka vienota likme papildu ražošanas atbalstam; tā kā nevainojamas vadības interesēs un, lai vienkāršotu sistēmu ražošanas atbalsta piešķiršanai, būtu jānošķir divas olīvu audzētāju kategorijas atkarībā no tā, vai ražošana sasniedz noteikto daudzumu vai ne; tā kā ražotājiem, kas nesasniedz minēto daudzumu, būtu jānosaka atbalsta vienību skaits saskaņā ar vienoto likmi, IR PIEŅĒMUSI ŠO REGULU. 1. pants Ar šo Regulu Nr. 136/66/EEK groza šādi: 1. Regulas 4. pantam pievieno šādu punktu: "4a. Ja tirdzniecības gadā: - paredzētais olīveļļas ražošanas apjoms, kas iespējami pieaudzis saskaņā ar 5. panta 1. punkta piektās daļas a) punktu, pārsniedz attiecīgajam gadam maksimāli garantēto daudzumu, nākošā gada intervences cenu samazina, izmantojot 5. panta 1. punkta piektās daļas b) punktā minēto koeficentu. Tomēr šāda samazināšana nedrīkst pārsniegt 3 %, - faktiskais olīveļļas ražošanas apjoms ir mazāks nekā paredzētais ražošanas apjoms vai lielāks par to, tad intervences cenu attiecībā uz otro gadu pēc tā, uz kuru attiecas minētā produkcija, attiecīgi palielina vai samazina, nepārsniedzot ikgadējo 3 % ierobežojumu. Pirmajā daļā minēto intervences cenas samazinājumu un palielinājumu katru gadu pirms attiecīgā tirdzniecības gada sākuma nosaka Komisija."; 2. Regulas 5. pantā: a) panta 1. punkta otrajā un sestajā daļā "400" aizstāj ar "500"; b) panta 2. punktu aizstāj ar šādu punktu: "2. Atbalstu piešķir: - audzētājiem, kas attiecīgajā tirdzniecības gadā ražo vidēji vairāk par 500 kilogramiem olīveļļas, pamatojoties uz faktiski saražoto olīveļļas daudzumu, - citiem audzētājiem saskaņā ar vienotu likmi, pamatojoties uz viņu audzēto olīvkoku skaitu un ražošanas potenciālu, kā arī uz šo koku ražu, ar noteikumu, ka saražotās olīvas ir izspiestas."; 3. Iekļauj šādu pantu: "5.a pants 1. Sākot no 1991./92. tirdzniecības gada, uz 4. panta 4. punkta a) apakšpunkta piemērošanas laiku papildu ražošanas atbalstu piešķir audzētājiem, kas tirdzniecības gadā vidēji ražo mazāk par 500 kg. Šā atbalsta lielums ir ECU 3 par 100 kilogramiem. 2. Sīki izstrādātus noteikumus šā panta piemērošanai vajadzības gadījumā pieņem saskaņā ar 38. pantā izklāstīto procedūru." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Briselē, 1990. gada 27. novembrī Padomes vārdā — priekšsēdētājs V. Saccomandi [1] OV C 277, 5.11.1990., 1. lpp. [2] Atzinums sniegts 1990. gada 23. novembrī (Oficiālajā Vēstnesī vēl nav publicēts). [3] Atzinums sniegts 1990. gada 19. septembrī (Oficiālajā Vēstnesī vēl nav publicēts). [4] OV 172, 30.9.1966., 3025./66. lpp. [5] OV L 280, 29.8.1989., 2. lpp. --------------------------------------------------